|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

02.12.2024 г.

**VOYO става част от богатото портфолио с дигитални услуги на А1**

* ***VOYO*** *вече е част от избираемите услуги Select към* ***ТВ*** *и* ***мобилните планове на А1.***
* *Клиентите на телекома могат да активират услугата без допълнително заплащане през приложението Моят А1.*
* *А1 не спира да увеличава разнообразието от дигитално съдържание за своите потребители, като сред възможностите за развлечение са също и стрийминг платформите* ***Netflix, Max*** *и* ***SkyShowtime.***

От декември А1 обогатява портфолиото си от дигитални услуги, като за предстоящите коледни празници ще зарадва своите клиенти с възможността да ползват и видео платформата VOYO. Потребителите на [ТВ](https://www.a1.bg/a1-tv) и [мобилни планове](https://www.a1.bg/a1-one-unlimited) от телекома могат да активират VOYO без допълнително заплащане, като част от свободните си позиции Select, през приложението Моят А1. За абонатите, в чийто тарифен план няма включени позиции, услугата ще е достъпна срещу месечна такса от 7,99 лева.

VOYO разполага с богата онлайн библиотека от филми, сериали, предавания, детско съдържание и спорт, която се обновява ежедневно. Тя предлага избор от чуждестранни хитови продукции, но и много българско съдържание, както и достъп до ТВ каналите на bTV Media Group на живо. Платформата излъчва в реално време и срещи от европейските футболни турнири и редица спортни събития. Освен това абонатите на VOYO могат да гледат премиерно определени сериали и предавания до 7 дни преди телевизионното им излъчване, като съдържанието е без прекъсване за реклами, с дублаж или субтитри на български език.

„С добавянето на VOYO към избираемите ни услуги, продължаваме да отговаряме на нуждите на нашите клиенти за качествено и разнообразно съдържание в рамките на техните ТВ или мобилни планове, което да управляват на едно място. VOYO ще предостави на потребителите още по-богат избор от развлечения, ексклузивно съдържание като спорт, риалити предавания, сериали, филми и концерти“, **коментира Симеон Донев, старши директор „Маркетинг“ в А1 България.**

Стратегията на А1 е насочена към предоставянето на повече избор и гъвкавост на клиентите в управлението на техните услуги, а добавянето на VOYO е поредната стъпка в тази посока. Абонатите на телекома вече могат да се насладят на разнообразно дигитално и телевизионно съдържание с платформите Netflix, SkyShowtime, Max и ТВ каналите на HBO, Cinemax, MAX Sport и Diema Xtra. По-рано през октомври А1 се превърна и в първия телеком в страната, който предлага достъп до стрийминг платформата SkyShowtime и двата им ТВ канала, а за предстоящите коледните празници компанията продължава да развива своето богато портфолио чрез партньорството си с VOYO.

**Какво да гледате по VOYO:**

Независимо дали предпочитате да запълвате свободното си време с филми, сериали или риалити предавания, във VOYO ще откриете качествено съдържание, отговарящо на всеки вкус. Сред най-гледаните български сериали са „Татковци“, „Съни бийч“ и „Скъпи наследници“, както и чуждестранни продукции като „Присъда“, „Златно момче“ и „Новите съседи“. Част от актуалния филмов каталог са празничните заглавия „Коледата отменена“, „Тиха нощ, луда нощ“, хитовият трилър „Кулата“ и вечни семейни класики като „Хачико“ и „Белият зъб“. В платформата може да гледате и редица спортни срещи от света на футбола, бойните спортове и рали състезания. Множество ексклузивни риалити предавания, концерти и спектакли също са част предложенията на VOYO.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*